2. ΒΑΣΙΛΙΚΟΝ ΔΙΑΤΑΓΜΑ της 23/29 Δεκ. 1938  Περί εκδόσεως, διατιμήσεως και διαθέσεως προς πώλησιν των εις την κυριότητα του Οργανισμού Εκδόσεως Σχολ. Βιβλίων περιερχομένων σχολικών βιβλίων. Έχοντες υπ’ όψει το εδάφ. 2 του άρθρ. 9 του Α.Ν. 952/1957 «περί ιδρύσεως Οργανισμού προς έκδοσιν σχολικών κλπ. βιβλίων» μετά γνώμην του Ανωτάτου Συμβουλίου Εκπαιδεύσεως, περιλαμβανομένης εις την υπ’ αριθ. 110/1938 πράξιν αυτού και την υπ’ αριθ. 699/1938 σύμφωνον του Συμβουλίου της Επικρατείας, αποφασίζομεν και διατάσσομεν: Άρθρ.1.-Τα εις την κυριότητα του Οργανισμού Εκδόσεως Σχολικών Βιβλίων (Ο.Ε.Σ.Β.) περιερχόμενα κατά τας διατάξεις του Α.Ν. 952/1937 σχολικά βιβλία εκδίδονται, διατιμώνται και διατίθενται προς πώλησιν υπ’ αυτού κατά τας διατάξεις του παρόντος. Έκδοσις Άρθρ.2.-Το Διοικητικόν Συμβούλιον του Ο.Ε.Σ.Β. ευθύς ως περιέλθωσιν εις την κυριότητά του τα εγκριθέντα σχολικά βιβλία, προβαίνει εις την έκδοσιν αριθμού αντιτύπων εκάστου εξ αυτών αναλόγου προς τας ανάγκας της Εκπαιδεύσεως δια των ιδίων τυπογραφικών εγκαταστάσεων. Εφ’ όσον ο Ο.Ε.Σ.Β. δεν κέκτηται ιδίας τυπογραφικάς εγκαταστάσεις ενεργεί την έκδοσιν των σχολικών βιβλίων του δια των ειδικών τυπογραφείων και εκδοτικών οίκων, προκηρύσσων προς τούτο μειοδοτικόν διαγωνισμόν. Η προκήρυξις προς έκδοσιν ενός ή πλειόνων ή και του συνόλου των εκάστοτε εγκρινομένων κατά τας διατάξεις του Α.Ν. 952/1937 σχολικών βιβλίων, περιέχουσα τους όρους του διαγωνισμού καταρτίζεται υπό του Διοικητικού Συμβουλίου του Ο.Ε.Σ.Β. και δημοσιεύεται δια της Εφημερίδος της Κυβερνήσεως, έτι δε δις δια τινος των εχουσών ευρείαν κυκλοφορίαν ημερησίων εφημερίδων των Αθηνών, οριζομένων υπ’ αυτού. Η τελευταία δημοσίευσις δέον να γίνη 15 ημέρας τουλάχιστον προ της ημέρας του διαγωνισμού. Ο διαγωνισμός ενεργούμενος δι’ ενσφραγίστων προσφορών, διεξάγεται ενώπιον της κατά το άρθρ. 4 του αυτού Αναγκαστικού Νόμου πενταμελούς Επιτροπής η δε έγκρισις αυτού απόκειται εις το Διοικητικόν Συμβούλιον το οποίον αναθέτει δια συμβολαιογραφικής πράξεως την έκδοσιν εις τον υποβάλοντα τους συμφερωτέρους όρους. Εις περίπτωσιν καθ’ ην το Διοικητικόν Συμβούλιον του Ο.Ε.Σ.Β.   κρίνει ότι ο τελευταίος ούτος μειοδότης δεν παρέχει τας αναγκαίας εγγυήσεις αρτίας εκτελέσεως της εργασίας από τεχνικής απόψεως, δύναται να θεωρήση την προσφοράν του ως μη γενομένην και να αναθέση την εκτέλεσιν της εκδόσεως εις εκείνον εξ όλων των μειοδοτών, τον οποίον κρίνει, ότι παρέχει τα εχέγγυα πλήρους συμμορφώσεως προς τας τεχνικάς απαιτήσεις του Οργανισμού. Εν τη περιπτώσει τούτη η απόφασις του Διοικητικού Συμβουλίου δέον να είναι αποχρώντως ητιολογημένη και να τύχη της εγκρίσεως του Υπουργού των Θρησκευμάτων και Εθνικής Παιδείας. Εάν επίσης εγερθή αμφισβήτησις εκ μέρους τινος των διαγωνιζομένων επί της κρίσεως του Διοικητικού Συμβουλίου του Ο.Ε.Σ.Β. περί του συμφερωτέρου των όρων του εις ον ανατίθεται η έκδοσις τελευταίου μειοδότου αποφαίνεται τελειωτικώς ο Υπουργός της Εθνικής Παιδείας τη αιτήσει του αμφισβητούντος. Πάσαι αι διατάξεις του παρόντος εφαρμόζονται και κατά πάσαν νέαν έκδοσιν των αυτών περί ων πρόκειται σχολικών βιβλίων. Διατίμησις Άρθρ.3.-Η χονδρική και λιανική τιμή πωλήσεως εκάστου των υπό του Ο.Ε.Σ.Β. εκδιδομένων σχολικών βιβλίων καθορίζεται υπό του Διοικητικού Συμβουλίου αυτού, το οποίον προσδιορίζει την υλικήν αξίαν του (κόστος) επί τη βάσει των εν τη αγορά τιμών του χάρτου, της στοιχειοθεσίας, των διορθωτικών των δοκιμίων, της εκτυπώσεως (τραβήγματος) της διπλώσεως και συνθέσεως, ήτοι της προσαρμογής των τυπογραφικών φύλλων κατά την σειράν των, της εικονογραφήσεως, της βιβλιοδεσίας και πάσης άλλης συναφούς δαπάνης, εις ην προστίθεται το υπέρ του Οργανισμού και των μεταπωλητών κέρδος, οριζόμενον υπό του αυτού Συμβουλίου. Η ούτω γινομένη ειδικώς δι’ έκαστον διατίμησις των σχολικών βιβλίων υπόκειται εις την έγκρισιν του Υπουργού Θρησκευμάτων και Εθνικής Παιδείας, δυναμένου και να τροποποιή ταύτην. Διάθεσις Αρθρ.4.-Έκαστον των υπό του Ο.Ε.Σ.Β., κατά τας διατάξεις του παρόντος εκδιδομένων και διατιμωμένων σχολικών βιβλίων διατίθεται υπ’ αυτού προς πώλησιν και κυκλοφορίαν δια του εμπορίου χονδρικής ή λιανικής πωλήσεως. Τον τρόπον και πάσαν εν γένει λεπτομέρειαν της τοιαύτης διαθέσεως καθορίζει εκάστοτε το Διοικητικόν Συμβούλιον του Ο.Ε.Σ.Β. δια πράξεως αυτού, υποκειμένης εις την έγκρισιν του Υπουργείου Θρησκευμάτων και Εθνικής Παιδείας, δυναμένου και να τροποποιή ταύτην,. Εις τον αυτόν Ημέτερον επί των Θρησκευμάτων και Εθνικής Παιδείας Υπουργόν ανατίθεμεν την δημοσίευσιν και εκτέλεσιν του παρόντος. Σελ.711 Οργανισμός Εκδόσεως Σχολικών Βιβλίων 32.Ι.β.2